**Epsilon ry**

**Hallituksen kokous**

Ajankohta ja paikka: 10.1.2019 kello 11, Metrian ainejärjestötila

Läsnä: Asser Kakko, Ella Pirhonen, Antti Leppänen, Siiri Hakala, Eemeli Saari, Elias Turku, Tomi Laakso, Noora Luttinen

**Esityslista**:

1. Kokouksen avaus

* Kokous avattiin ajassa: 11:00

1. Kokouksen järjestäytyminen

* Puheenjohtajana toimii: Asser Kakko
* Sihteerinä toimii: Siiri Hakala

1. Kokouksen laillisuus ja päätösvaltaisuus

* Hallituksen kokous on päätösvaltainen, kun puheenjohtaja tai varapuheenjohtaja sekä vähintään puolet hallituksen jäsenistä on läsnä

1. Pöytäkirjantarkastajat

* Pöytäkirjantarkastajat ovat Eemeli Saari ja Ella Pirhonen

1. Esityslistan hyväksyminen työjärjestykseksi

* Hyväksytään ilman mitään muutoksia

1. Ilmoitusasiat

* **Järjestöjaoston listan kautta on tullut kutsu:**

"Kutsu ainejärjestöjen edustajille (2 henkilöä/järjestö) Tulkaa mukaan ideoimaan ja vaikuttamaan siihen, millainen on UEF opiskelijan ”hyvä ensimmäinen opiskeluvuosi”.

Kuopio: 23.1.klo 16-19, Melania 101

Joensuu: 24.1. klo 16-19, Educa 200

Tarjolla pientä purtavaa.  Toivomme, että tilaisuuteen osallistuu ainejärjestöjen puheenjohtaja sekä tapahtuma/vapaa-aika vastaava tai tuutorivastaava (Henkilöitä, jotka ovat mukana uusille opiskelijoille suunnatussa toiminnassa eniten).  Ilmoittakaa edustajanne 20.1.2019 mennessä:

<https://elomake.uef.fi/lomakkeet/21737/lomake.html>

  Lisätietoja: [katri.ruth@uef.fi](mailto:katri.ruth@uef.fi), (Kuopio) [mari.tirronen@uef.fi](mailto:mari.tirronen@uef.fi), (Joensuu)

Taustaa:

UEF  on panostanut  opiskelijoiden hyvinvoinnin ja ohjauksen kehittämiseen. Opiskelun alkuvaiheen tukemiseen on  kehittämishanke menossa vielä ensi vuoden ajan, teemalla ”hyvä ensimmäinen vuosi”.  Edelleen haluamme kehittää vertaistuutoreiden roolia osana yliopiston tarjoamaa alkuohjausta. Ainejärjestöt ovat tuutorien ”kotipesä”, suurin osa ainejärjestöistä on mukana valitsemassa tuutoreita ja ainejärjestöt järjestävät paljon uusille opiskelijoille suunnattua toimintaa. Siksi uusien opiskelijoiden vastaanottaminen  liittyy ainejärjestön toimintaan monin tavoin. On tärkeä ideoida uusia käytäntöjä yhdessä ainejärjestöjen kesken, edistäen yhteistyön toimintakulttuuria.

Tervetuloa!

T: UEF Opintopalvelujen tuutorointitädit "

* + Sovittiin, että paikalle menevät Asser Kakko ja Eemeli Saari.
* **SOOL-vastaavien tapaaminen 17.1. klo 16->?**
  + Eemeli Saari tietää asiasta ja on menossa paikalle.
* **Opeainejärjestöjen (erityisesti Sulo:n) kiinnostus Joensuun tapahtumakilpailuun torisitsien yms. muodossa:**

Onko sinulla timanttinen tapahtumaidea? Anna kuulua!

TIMANTTI on Joensuun kaupungin tapahtumaideakilpailu, jonka avulla etsitään uusia timanttisia tapahtumia vuodelle 2019.

Meillä on parhaimmat puitteet ja nälkäisin yleisö. Pääpalkintona on 20 000 euroa ideasi toteuttamiseen.

* **Järjestöjaoston Facebookin kautta tullut kutsu:**

Hei ja hyvää alkanutta vuotta myös minun puolesta!

ISYYn järjestökoulutus järjestetään tänä vuonna ti 5.2. Ilmoittautuminen ja tarkempi aikataulu on tulossa lähitulevaisuudessa, mutta koulutus alkaa tänäkin vuonna yhteisellä osiolla kello 10.00 ja kestää noin kello 16.00 asti riippuen valitsemistanne pestikohtaisista koulutussessioista. Huomioittehan, että järjestökoulutukseen osallistuminen on edellytys opintopisteiden saamiseen ainejärjestötoiminnasta.

Muistakaa myös päivittää ainejärjestönne uuden hallituksen yhteystiedot alla olevalla lomakkeella, jotta saadaan sähköpostilistat kuntoon täällä ISYYllä

[Lomake](https://docs.google.com/a/isyy.fi/forms/d/e/1FAIpQLScqKxr5pu6evJJXL4s2Gc2KoNo3jcaHYWBaz7pEfDqmLAtlnA/viewform?fbclid=IwAR0SxfEdG2XsrZ-03vYm664rLr0OllSb2luxEE3pQwoLkFxnd1sKc-MDYTY)

* + Sovittiin, että paikalle menevät kaikki hallituksen jäsenet, joiden aikatauluihin se sopii.
* **Laitoksen johtajan kanssa sovittu**, että tavataan joka jakson loppupuolella ja ideoitu palautekoneiston toimivuutta. Johtaja toivoi myös opiskelijoilta ideoita uusien opiskelijoiden rekrytointiin. Lisäksi laitos edellyttää, että opiskelijat osallistuvat kunkin lukuvuoden opetuksen suunnitteluun, tämän toteutuminen toistaiseksi epäselvää mutta alustavana ideana on että joku hallituksesta osallistuu laitoksen kokouksiin jotka liittyvät opetuksen suunnitteluun. Suunnittelu tapahtuu alkuvuodesta, ja asioiden lukkoon lyöminen helmikuun puolessa välissä. Tästä johtuen kurssitoiveet yms.(?) tulee esittää helmikuun puoleen väliin mennessä.

1. Tilinkäyttö- ja nimenkirjoitusoikeudet

Poistetaan nimenkirjoitusoikeudet vanhoilta toimijoilta (Noora Luttinen, Ville Mantela ja Miikka Honkanen). Annetaan oikeus yhdistyksen nimen kirjoittamiseen hallituksen puheenjohtajalle Asser Kakolle, varapuheenjohtajalle Ella Pirhoselle sekä rahastonhoitajalle Antti Leppäselle. Nimenkirjoitus tapahtuu aina siten, että kaksi edellä mainituista kirjoittaa nimen yhdessä, joista jommankumman tulee olla puheenjohtaja tai varapuheenjohtaja.

Epsilon ry:n tiliin (FI50 8000 1001 4806 32) olevat tilinkäyttöoikeudet poistetaan Noora Luttiselta ja Miikka Honkaselta. Tilinkäyttöoikeudet myönnetään Asser Kakolle ja Antti Leppäselle. Antti Leppäselle myönnetään myös pankkikortti kyseiseen tiliin.

1. Tapahtumat
   1. VappuViinatVirosta –risteily

* Tarjouspyyntö on lähetetty eteenpäin. Risteilyn ajankohta tulee olemaan 14.-15.4.
  1. Muut tapahtumat
* Hyeenat tulevat Joensuuhun käymään 7.-8.3.
* Pulkkamäkipäivä suunnitellaan tiistaille 29.1. klo 18 eteenpäin ja budjetiksi sovitaan kolmekymmentä euroa.
* Sitsejä aletaan suunnittelemaan helmikuulle. Sitsit ovat mahdollisesti erositsit tietojenkäsittelytieteestä Skripti ry:n perustamisen takia.
* Tapahtumavastaavat rekrytoivat porukan, joka huolehtii tulevien tapahtumien suunnittelusta ja toteutuksesta.
* Haalarinkastajaisten päivä sovitaan myöhemmin, kun haalarit saapuvat yliopistolle.

1. ISYYn kuulemispyyntö Epsilon ry:lle

* Lähetetään myöntävä vastaus ISYY:lle ja mahdollisesti käydään juttelemassa paikan päällä myöhemmin asiasta.

1. META

* Sähköpostilistoissa ilmenneitä ongelmia yritetään selvitellä.
* SOOL:n järjestökurssille Jyväskylään 9.-10.2. osallistuvat Ella Pirhonen, Eemeli Saari ja Antti Leppänen. Epsilon ry maksaa SOOL:n koulutuspäivästä tulevat yöpymiskulut 44,50 euroa.
* SOOLin kommenttipyyntö Tavoitteet opettajankoulutukselle –ohjelman päivitykselle 2019. Hallituksen jäsenet keräävät kommentteja, jotka lähetetään eteenpäin.
* Talvipäivien ständitapahtumaan 21.2. Epsilon ry lähtee myymään haalarimerkkejä.
* Joensuussa Lumet -ainejärjestötapaaminen on 12.2. klo 13.

1. Seuraava kokous

* Seuraavan kokouksen ajankohta on: 29.1. klo 14-15

1. Kokouksen päätös

* Kokous päätettiin ajassa: klo 12:18

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Asser Kakko Sihteeri Siiri Hakala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastaja Eemeli Saari Pöytäkirjantarkastaja Ella Pirhonen